《龙道者生日就状元局中置酒寄以诗》
宋代·姚勉

去年六月初九日，天地光明一佛出。
今年六月初九日，慈恩名佛千佛一。
吾家德本深栽培，庭阶煜煜芝兰开。
自从有子即擢第，阿儿生时都带来。
今朝宴客龙头局，遥想吾翁抱孙浴。
手携俎豆与干戈，更提一笔苍生福。
愿儿长成勤读书，忠孝一脉天相扶。
张家师德梁家固，重入衣冠盛事图。

作者简介：姚勉（1216～1262），乳名二郎，学名冲，因避讳改名勉，字述之、成一，号蜚卿、飞卿，古天德乡（今江西宜丰县新庄镇）灵源村人。宋嘉定9年（1216）生，初生时，曾被弃之山野雪地，故其成年后自号“雪坡”以志不忘。